141. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ  ΚΑΙ ΔΗΜΟΣΙΩΝ ΕΡΓΩΝ Αριθ. 98728/7722 της 15 Δεκ. 1992/2 Μαρτ. 1993 (ΦΕΚ Δ' 167) Προδιαγραφές για την κατασκευή χώρων στάθμευσης αυτοκινήτων που εξυπηρετούν τα κτίρια. Έχοντας υπόψη : 1.Τις διατάξεις της παρ. 2Β περίπτ. β' του άρθρ. 26 του Νόμ. 1577/1985 "Γενικός Οικοδομικός Κανονισμός" (Α' 210). 2.Τις διατάξεις του Νόμ. 960/1979 "Περί επιβολής υποχρεώσεων προς δημιουργία χώρων στάθμευσης αυτοκινήτων δια την εξυπηρέτησην των κτιρίων και ρυθμίσεως συναφών θεμάτων" (Α' 194). 3.Τις διατάξεις του άρθρ. 29Α του Νόμ. 1558/1985 όπως αυτό προστέθηκε με το άρθρ. 27 του Νόμ. 2081/1992 (Α' 154) και το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. 4.Την 369/1992 γνωμοδότηση του Κεντρικού Συμβουλίου Χωροταξίας Οικισμού και Περιβάλλοντος. 5.Την υπ' αριθ. Υ 1998/1992 κοινή απόφαση του Πρωθυπουργού και του Υπουργού Περιβάλλοντος, Χωροταξίας και Δημοσίων Έργων, για την μεταβίβαση αρμοδιοτήτων, αποφασίζουμε: Καθορίζονται προδιαγραφές για την κατασκευή και λειτουργία των χώρων στάθμευσης που εξυπηρετούν τα κτίρια ως εξής : Άρθρ.1.-1.Οι διατάξεις της παρούσας απόφασης για τους χώρους στάθμευσης αυτοκινήτων που κατασκευάζονται σε εφαρμογή του Νόμ. 960/79 όπως ισχύει και των εκτελεστικών του δ/των και εφόσον η μέγιστη χωρητικότητά τους είναι 30 θέσεις αυτοκινήτων, έστω και αν οι θέσεις αυτές είναι περισσότερες από τις υποχρεωτικά καθοριζόμενες. 2.Χώροι στάθμευσης με περισσότερες των 30 θέσεων ή με σύστημα μηχανικών μέσων ανεξαρτήτως αριθμού θέσεων υπάγονται στις διατάξεις του Π.Δ. 455/76 (ΦΕΚ Α' 169, τόμ. 21Β, σελ. 262,501), με εξαίρεση τους χώρους στάθμευσης χωρητικότητας το πολύ 30 θέσεων, που λειτουργούν με ανελκυστήρες αυτοκινήτων για τους οποίους ισχύουν τα αναφερόμενα στο παράρτημα της παρούσας σ' ότι αφορά μόνο τις διαστάσεις των θέσεων στάθμευσης και των διαδρόμων κυκλοφορίας. Άρθρ.2.-1.Το ελάχιστο πλάτος των οριζοντίων και κεκλιμένων διαδρόμων προσπέλασης στους χώρους στάθμευσης ορίζεται σε δύο μέτρα και είκοσι πέντε εκατοστά του μέτρου (2,25 μ.) στα ευθύγραμμα τμήματα. Το πλάτος αυτό αυξάνεται στα καμπύλα τμήματα συσχετιζόμενο προς την ακτίνα στροφής, σύμφωνα με τον ακόλουθο πίνακα. ΠΙΝΑΚΑΣ :Ελάχιστα πλάτη καμπύλων διαδρόμωνή κεκλιμένων επιπέδων σε συνάρτηση με την εσωτερική ακτίνα στροφής. ΕΣΩΤΕΡΙΚΗ ΑΚΤΙΝΑ  ΣΤΡΟΦΗΣ (Μ) ΕΛΑΧ. ΠΛΑΤΟΣ ΚΑΜΠΥΛΟΥ ΔΙΑΔΡΟΜΟΥ (Μ) 3.00 3.50 4.00 3.40 5.00 3.30 6.00 3.20 7.00 3.10 8.00 3.00 9.00 2.90                 10.00 2.80 2.Η ελάχιστη εσωτερική ακτίνα στροφής ορίζεται σε τρία μέτρα (3.00 μ.) και το αντίστοιχο πλάτος διαδρόμου σε τρία και μισό μέτρα (3,50 μ.). Η μετάβαση από τα ευθύγραμμα τμήματα στα καμπύλα γίνεται με προοδευτική διαπλάτυνση του διαδρόμου σε κατάλληλο μήκος κατά το ευθύγραμμο τμήμα του. 3.Η μέγιστη επιτρεπόμενη κλίση των κεκλιμένων επιπέδων ορίζεται σε 20% και εξασφαλίζεται σε όλο το πλάτος τους. Ειδικά για χώρους στάθμευσης χωρητικότητας μέχρι 4 αυτοκινήτων επιτρέπεται κλίση μέχρι 25%. Στα καμπύλα τμήματα των κεκλιμένων επιπέδων η μέγιστη κλίση ελέγχεται στον άξονα. Η εγκάρσια κλίση κυμαίνεται μεταξύ 3-5%. Κατά τη μετάβαση από οριζόντιο επίπεδο σε κεκλιμένο παρεμβάλλεται τμήμα προσαρμογής των κλίσεων με ακτίνα καμπυλότητας τουλάχιστον 12,00 μέτρων. 4.Για τον φυσικό αερισμό των χώρων στάθμευσης χωρητικότητας άνω των δύο θέσεων απαιτούνται δύο ανοίγματα σε αντικείμενους τοίχους επιφανείας τουλάχιστον 060 τ.μ. ανά αυτοκίνητο σε κάθε άνοιγμα. Στο πρώτο υπόγειο η είσοδος μπορεί να αντικαθιστά το ένα άνοιγμα. Σε κάθε περίπτωση επιτρέπεται εναλλακτικά τεχνητός αερισμός με ανανέωση 4 φορές την ώρα. 5.Οι ανοιχτές πλευρές των χώρων στάθμευσης και των διαδρόμων προσπέλασης σ' αυτούς προστατεύονται με στηθαίο από οπλισμένο σκυρόδεμα ή κιγκλίδωμα με ανάλογη αντοχή σε κρούση, εάν τα δάπεδα στάθμευσης και κυκλοφορίας υπέρκεινται του περιβάλλοντος χώρου περισσότερο από 0.50 μ. Εάν υπέρκεινται από 0.20μ. έως 0.50 μ. τότε επιβάλλεται η κατασκευή κρασπέδου ύψους 0,15 μ. τουλάχιστον. Άρθρ.3-1.Οριζόντια σήμανση α)Κάθε θέση στους κλειστούς χώρους στάθμευοης ορίζεται στο δάπεδο με ανεξίτηλο ειδικό λευκό ή κίτρινο χρώμα σήμανσης οδοστρωμάτων. Με το ίδιο χρώμα καθορίζονται με ευμεγέθη βέλη οι κατευθύνσεις κυκλοφορίας στους διαδρόμους, τα σημεία υποχρεωτικής διακοπής πορείας των αυτοκινήτων και αριθμείται κάθε θέση στάθμευσης. (Μετά τη σελ. 294,48072) Σελ. 294,48073 Τεύχος 1230 – Σελ. 49 Σχέδια Πόλεων 23.Δ.α.141 β)Στους ημιυπαίθριους και στους υπαίθριους χώρους στάθμευσης οι θέσεις σημαίνονται με τον προσφορότερο κατά περίπτωση τρόπο. 2.Κατακόρυφη σήμανση. Στις περιπτώσεις κατασκευής χώρων στάθμευσης σε περισσότερους του ενός ορόφους τοποθετούνται στην αρχή και το τέλος κάθε κεκλιμένου διαδρόμου πινακίδες με αντίστοιχο χρώμα σήμανσης στοιχείων με ένδειξη του ορόφου. Άρθρ.4.-1.Για την κατασκευή των χώρων στάθμευσης αυτοκινήτων ισχύουν οι όροι και περιορισμοί δόμησης, οι προϋποθέσεις και προδιαγραφές που ορίζονται από τις διατάξεις του ΓΟΚ, του κτιριοδομικού κανονισμού, του κανονισμού πυροπροστασίας και των εκτελεστικών δ/των του Νόμ. 960/79. 2.Για την έκδοση οικοδομικής αδείας απαραίτητο στοιχείο της μελέτης είναι σχέδιο κάτοψης του χώρου στάθμευσης με πλήρες διάγραμμα της λειτουργίας του, ήτοι της κίνησης εισόδου-εξόδου και στάθμευσης των αυτοκίνητων, σύμφωνα με το παράρτημα του άρθρ. 6 της παρούσας απόφασης. 3.Στο σχέδιο κάτοψης του χώρου στάθμευσης εμφανίζονται όλα τα δομικά στοιχεία στις πραγματικές τους διαστάσεις. 4.Απαγορεύεται η όπισθεν κίνηση για την έξοδο από κλειστούς χώρους στάθμευσης χωρητικότητας άνω των δύο θέσεων. Η απαγόρευση της εξόδου με όπισθεν κίνηση αφορά την έξοδο από το οικοδομικό στον κοινόχρηστο χώρο. 5.Σ' όλες τις περιπτώσεις εξόδου από κεκλιμένο επίπεδο θα πρέπει να λαμβάνονται τα απαραίτητα μέτρα προστασίας (π.χ. καθρέπτης, κιγκλίδωμα ασφαλείας κ.λπ.). 6.Είναι δυνατόν να διατάσσονται θέσεις στάθμευσης πέραν των υποχρεωτικών χωρίς άμεση προσπέλαση από τον διάδρομο κυκλοφορίας, εφόσον η όμορη θέση μέσω της οποίας γίνεται η στάθμευση του ακινήτου ανήκει στον ίδιο ιδιοκτήτη. Άρθρ.5.-1.Για τους χώρους στάθμευσης αυτοκινήτων που κατασκευάζονται σε εφαρμογή του Νόμ. 960/79, όπως ισχύει, και των εκτελεστικών του δ/των, πρέπει ανά 20 θέσεις στάθμευσης να προβλέπεται μία εξ αυτών για εξυπηρέτηση ατόμων με ειδικές ανάγκες. 2.Από την υποχρέωση της πιο πάνω παραγράφου εξαιρούνται χώροι στάθμευσης με χωρητικότητα μέχρι 10 θέσεων. 3.Σε θέσεις που προβλέπονται για εξυπηρέτηση ατόμων με ειδικές ανάγκες σύμφωνα με την παρ. 1 το απαιτούμενο πλάτος κάθε θέσης λαμβάνεται με βάση το παράρτημα του άρθρ. 6 της παρούσας απόφασης ως εξής: Σελ. 294,48074 Τεύχος 1230- Σελ. 50 Περίπτωση   1η (στάθμευση υπό γωνία 0") ως  έχει Περίπτωση 2η (στάθμευση υπό γωνία 45")  2,50 μ. Περίπτωση 3η (στάθμευση υπό γωνία 90")  2,90 μ. Περίπτωση 4η (στάθμευση υπό γωνία 60")  2,75 μ. Περίπτωση 5η (στάθμευση υπό γωνία 30")  2,50 μ. Τα υπόλοιπα πλην του πλάτους στοιχεία παραμένουν όπως εμφανίζονται στο παράρτημα. 4.Οι προβλεπόμενες, σύμφωνα με τα παραπάνω, θέσεις για την εξυπηρέτηση ατόμων με ειδικές ανάγκες θα πρέπει να επισημαίνονται με ειδικό σήμα και επί του δαπέδου. Άρθρ.6.-Το παρόν άρθρο περιλαμβάνει το παρακάτω παράρτημα το οποίο αποτελεί αναπόσπαστο τμήμα της παρούσας απόφασης. Άρθρ.7.-Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβερνήσεως. 23.Δ.α.141 Σχέδια Πόλεων 